b'\n_START_ARTICLE_\nGiuseppe Taddei\n_START_PARAGRAPH_\nGiuseppe Taddei (26. kes\xc3\xa4kuuta 1916 Genova \xe2\x80\x93 2. kes\xc3\xa4kuuta 2010) oli italialainen baritoni._NEWLINE_Taddei syntyi Genovassa ja debytoi Roomassa 20-vuotiaana. Toisen maailmansodan syttyminen kuitenkin keskeytti alkavan uran. Sodan j\xc3\xa4lkeen h\xc3\xa4n nousi uudelleen suosioon ja p\xc3\xa4\xc3\xa4si esiintym\xc3\xa4\xc3\xa4n muun muassa Wienin valtionoopperaan sek\xc3\xa4 New Yorkin Metropolitan-oopperaan._NEWLINE_Taddei tunnettiin muun muassa rooleistaan Giuseppe Verdin ja Giacomo Puccinin oopperoissa, mutta h\xc3\xa4n tulkitsi my\xc3\xb6s esimerkiksi Wolfgang Amadeus Mozartia, Richard Wagneria, Gioacchino Rossinia ja Ruggero Leoncavalloa. H\xc3\xa4n vet\xc3\xa4ytyi lavalta vuonna 1974.'